JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Liibanoni piiril kasvavad pinged
Palestiinlased suurendavad makseid terroristidele
Türgi kogub islamiarmeed
Iisraeli naaberriigis Liibanonis tegutsev terrorirühmitus Hezbollah
on kuulutanud oma toetatajate seas välja rahvusliku hädaolukorra.
Ühenduse esindaja teatel plaanib Iisraeli armee koos USA eriüksustega
salaoperatsiooni Liibanoni poolel.
Hezbollah juhid usuvad, et tegu on rünnakuga rühmituse juhtkonna
ja sõjaliste keskuste vastu,
sihiks nõrgendada Hezbollah' valmidust raketirünnakuks
Iisraeli ja selle mandrilava energiarajatiste pihta.
Rühmituse esindaja sõnul
on Iisrael kavandanud rünnakut Hezbollah objektide vastu juba kuid,
kuid pole seda seni teostanud kartes Hezbollah' vasturünnakut.
Kuid nüüd võidakse see USA osalusel kiiresti teoks teha.
Palestiina Vabastusorganisatsioon PLO tunnustas 1993. a Iisraeli riiki
Oslo 1 lepingu ühe tingimusena.
Kuigi toona oli tegu ühenduse siseasjaga,
tunnustas Iisrael samas PLO palestiinlaste ametlikuks esindajaks.
Lepingu tulemusel said toonane PLO juht Yasser Arafat
ning Iisraeli poolt Shimon Peres ja Yitzhak Rabin Nobeli rahupreemia.
Kaks aastat hiljem, Oslo 2 lepingu käigus
said palestiinlased ulatusliku autonoomia
ehk praeguse Palestiina omavalitsuse, mis on PLOst kõrgemal.
Seoses USA presidendi Jeruusalemma-avalduse
ja sellest johtuva saatkonna kolimise otsusega,
rääkis PO pealäbirääkija Saeb Erekat,
et PLO plaanib Iisraeli tunnustamise tühistamist.
See oleks vastulauseks D. Trumpi ühepoolsetele sammudele
ja kehtiks seni, kuni Iisraeli riik tunnustaks Palestiina riiki
1967. a sõja eelsetes piirides
ja Ida-Jeruusalemmaga, sh vanalinn, selle pealinnana.
"USA president teatas,
et eemaldas sellega kõnelustelaualt Jeruusalemma küsimuse,
kuid tegelikult eemaldas USA sellega kõnelustelaualt vaid iseenda,"
rääkis Erekat pressile.
Palestiinlased on samas üliteadlikud,
et Trumpi valitsus tahab lähiajal uut rahualgatust esitleda.
Araabia Liiga peasekretär Aboul-Gheit saatis oma ühenduse nimel kirja
Guatemala presidendile Jimmy Moralesele. Ta nõudis,
et Guatemala tühistaks kavatsuse kolida riigi saatkond Jeruusalemma
kohe pärast USA saatkonna ametlikku kolimist 14. mail,
teatas palestiinlaste uudistetoimetus WAFA.
Alles paari nädala eest kinnitas president Morales,
et Guatemala järgib saatkonna küsimuses USA eeskuju
ja riigi suursaadik Iisraelis Sara Gastaneda otsibki personaliga
parajasti Jeruusalemas saatkonnale sobivat kinnistut.
Vaatamata kirja jõuliselt negatiivsele toonile
teatas Aboul-Gheit, et araabiamaailm tahab kõigest hoolimata
säilitada Guatemalaga endiselt head majandus- ja poliitilised suhted.
Lisaks Guatemalale teatas veel kaks Kesk-Ameerika riiki,
et on põhimõtteliselt valmis saatkondi Jeruusalemma kolima,
kui USA seda esimesena teeb.
Honduras oli nende kaheksa riigi seas
kes hääletasid koos USA ja Iisraeliga ÜRO Peaassambleel
Trumpi Jeruusalemma otsuse hukkamõistmise vastu.
Samuti saatkonna küsimust kaaluv Praguay jättis toona hääletamata.
Iisrael, USA ja paljud teised riigid on nõudnud,
et Palestiina omavalitsus lõpetaks
kuritegudes süüdi mõistetud terroristide premeerimise,
kuid seni tulemusteta.
Mullu maksis PO süüdimõistetud terroristidele
ja nende omastele kompensatsioone ca 347 mln USD ulatuses.
Tänavusse eelarvesse
on samaks otstarbeks eraldatud 56 mln USD rohkem
ja summa tõuseb 403 mln USDni.
Terrorismiga seotud premeerimine viib rünnakute ja vägivalla tihenemiseni
ning samas üha karmimate julgeolekumeetmete ja korrani piiridel,
ütles Knesseti väliskomisjoni esimees Avi Dichter.
PO esimees Abbas on kinnitanud käesoleva aasta eelarve,
mille järgi 7% sellest on määratud makseteks
Iisraeli kohtutes süüdimõistetud terroristidele ja nende omastele.
Türgi president Erdogan on kutsunud kõiki islamiriike
looma ühist armeed Iisraeli vastu.
Selline 57 erineva islamiriigi eliitüksustest koosnev armee
ületaks tugevuselt, varustuselt ja eelarvelt Iisraeli oma.
Erdogani siseringi allikate teatel
on selle islamiarmee sihiks esmalt juudiriik ümber piirata
ning sobival võimalusel seda rünnata ja Jeruusalemm vabastada.
Seni on armee veel teooriana paberil,
kuid üleskutse armee loomiseks on saadetud kõigile OIC
ehk Islamiriikide Koostööorganisatsiooni liikmetele.
Türgi presidendi plaanid toovad Lähis-Itta veidi eskatoloogilisi pilte,
sest seda armeed potentsiaalselt loovate riikide rahvaarv
on ca 1,7 mlrd
ja nende praeguste relvajõududes on üle 5,2 mln sõduri.
Kas see iial realiseerub, pole veel selge,
aga kui see peaks juhtuma,
oleks see kogu maailma suurim eraldiseisev armee.
Mõne nädala eest levis maailmas ühe araabia lehe vahendusel uudis
president Trumpi valitsuse koostatud uuest rahuplaanist.
Valge Maja lükkas selle sisu aga ümber ja andis samas mõista,
et vaid president ise teab,
mida tahab Iisraelile ja palestiinlastele pakkuda.
Nüüd on taas plaani sisu kohta andmeid lekkinud, kuid rõhutame,
et need on hetkel veel ebaametlikud.
Üks põhiasju oleks siiski sama mis varasemaski ebaametlikus lekkes:
"Trump ei pea kahe riigi lahendust teostatavaks,
kuid teeb samas rohkesti ruumi poolte endi nägemustele,
täpselt nagu mainiti
ka presidendi detsembrikuises Jeruusalemma-avalduses,"
raporteeris autoriteetne New York Times.
Ettepanek põhineb neljal põhipunktil:
piirid, julgeolek, pagulased ja Jeruusalemma staatus.
Seega pole päikese all midagi uut - nende üle on vaieldud aastakümneid.
Palestiinlaste pool teatas juba ette,
et neile ei sobi ükski ettepanek, kus USA ühel või teisel moel osaleb.
Sellised olid tänased uudised.
Paluge rahu Jeruusalemmale ja Iisraelile
ning jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee